Kamu bisa jelasin ke aku soal Permainan cari cucu dalam bahasa melayu?

Permainan Cari cucu merupakan sejenis permainan tradisi yang boleh dimainkan oleh empat atau lebih orang. Ia biasanya dimainkan di halaman rumah atau kawasan lapang sebagai gelanggang. Kanak-kanak lelaki dan perempuan menggemari permainan ini dan mereka memainkannya bersama-sama.

Dari segi bilangan pemain, ianya tiada had dan jika lebih ramai pemain, ia lebih menyeronokkan. Alatan yang diperlukan di dalam permainan ini ialah sebatang kayu sebagai tongkat dan sehelai sapu tangan atau kain yang digunakan untuk menutup mata. Sebelum memulakan permainan, seorang pemain diperlukan untuk memegang peranan sebagai nenek. Bagi menentukan pemain yang berperanan sebagai nenek, kaedah lai lai li tam plong dan kaedah wan to som dilakukan. Pemain yang kalah dalam undian ini akan mengambil peranan sebagai nenek. Manakala pemain lain berperanan sebagai cucu.

Pemain yang berperanan sebagai nenek mestilah menutup mata dengan sehelai kain atau sapu tangan. Tujuannya agar nenek tidak dapat melihat cucu-cucunya. Sambil mata tertutup, nenek diberikan sebatang tongkat, seolah-olah nenek buta yang berjalan keseorangan. Nenek yang telah ditutup matanya akan dipusing sebanyak 3 kali setelah lagu nenek si bongkok tiga dinyanyikan (nenek-nenek si bongkok tiga , siang malam berjaga - jaga mencari cucu dimana ada nenek ku kahwin dengan anak raja.) setelah nenek itu di pusingkan sebanyak 3 kali para pemain akan cuba lari bagi mengelakkan diri ditangkap oleh nenek tersebut (kawasan bermain hanya dihadkan mengikut bilangan orang yang bermain tidak perlu terlalu luas).

Jika nenek tersebut  dapat menangkap salah seorang  cucu dia perlu mengenal pasti siapkah nama cucu tersebut sekiranya betul maka cucu tersebut akan menggantikan nenek itu pula dan permainan itu akan diteruskan sehingga semua telah dapat ditangkap oleh nenek itu.